CELEX: 22005D0602
Language: mt
Date: 2005-08-04 00:00:00
Title: Deċiżjoni Nru 1/2005 tal-Kunsill ta’ Assoċjazzjoni UE-Marokk ta' l- 4 ta’ Awissu 2005 li tidderoga mill-Protokoll 4, dwar id-definizzjoni ta' prodotti ta' oriġini u metodi ta’ kooperazzjoni amministrattiva, għall-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom min-naħa waħda, u r-Renju tal-Marokk, min-naħa l-oħra

21.6.2006   
            
            
               MT
            
            
               Il-Ġurnal Uffiċjali ta' l-Unjoni Ewropea
            
            
               18
            
         DEĊIŻJONI Nru 1/2005 TAL-KUNSILL TA’ ASSOĊJAZZJONI UE-MAROKK
   ta' l-4 ta’ Awissu 2005
   li tidderoga mill-Protokoll 4, dwar id-definizzjoni ta' prodotti ta' oriġini u metodi ta’ kooperazzjoni amministrattiva, għall-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom min-naħa waħda, u r-Renju tal-Marokk, min-naħa l-oħra
   (2005/602/KE)
   IL-KUNSILL TA’ ASSOĊJAZZJONI BEJN UE-MAROKK,
   Wara li kkunsidra l-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom min naħa u r-Renju tal-Marokk min-naħa l-oħra (1) ffirmat fi Brussel fis-26 ta’ Frar 1996, minn hawn ‘il quddiem “Ftehim UE-Marokk”, u partikolarment l-Artikolu 39 tal-Protokoll 4 dwar id-definizzjoni ta’ prodotti ta’ oriġini u l-metodi ta’ kooperazzjoni amministrattiva tiegħu,
   Billi:
   
               (1)
            
            
               Id-Dikjarazzjoni Konġunta fl-Artikolu 39 tiddikjara li l-Komunità hija ppreparata li teżamina kull talba mill-Marokk għal derogi mir-regoli ta’ oriġini wara l-iffirmar tal-Ftehim;
            
         
               (2)
            
            
               Fid-19 ta’ April 2005, il-Marokk ippreżenta talba għal deroga mir-regoli ta’ oriġini għall-ilbies. Fis-7 ta’ Ġunju 2005, il-Marokk temm it-talba tiegħu billi bagħat il-lista ta’ prodotti u l-kwantitajiet relevanti, għal ammont totali ta’ 10 890 tunnellata ta’ lbies li jaqgħu taħt il-Kapitoli 61 u 62 tas-Sistema Armonizzata tad-Deskrizzjoni u l-Kodifikar tal-Prodotti;
            
         
               (3)
            
            
               Sakemm jidħol fis-seħħ il-Ftehim ta’ Kummerċ Ħieles Marokk-Turkija ffirmat fis-7 ta’ April u sakemm jiġi emendat il-Protokoll UE-Marokk dwar ir-regoli ta' oriġini, id-deroga għandha tħalli li ssir manufattura fil-Marokk ta' l-ilbies ta' oriġini minn tessuti li joriġinaw mit-Turkija għall-esportazzjoni lejn il-Komunità;
            
         
               (4)
            
            
               Din id-deroga tapplika wkoll għal tessuti li joriġinaw mit-Turkija u esportati lejn il-Marokk mill-Komunità;
            
         
               (5)
            
            
               Din id-deroga għandha tantiċipa l-effetti ta’ livell ogħla ta’ akkumulazzjoni mqabbel ma’ dak stipulat fil-protokoll ta’ oriġini kurrenti, u b’hekk tikkontribwixxi għall-iżvilupp ta’ l-ekonomija tal-Marokk, partikolarment is-settur tat-tessuti;
            
         
               (6)
            
            
               Għalhekk, din id-deroga għandha tiġi mogħtija bil-kundizzjoni li l-ftehim ta’ kummerċ ħieles bejn il-Marokk u t-Turkija, inkluż il-protokoll tiegħu dwar ir-regoli ta’ oriġini, ikun daħal fis-seħħ.
            
         
               (7)
            
            
               Id-deroga għandha tiġi mogħtija sakemm jidħol fis-seħħ il-protokoll il-ġdid dwar ir-regoli ta’ oriġini fost it-tliet Partijiet interessati, jiġifieri l-Marokk, it-Turkija u l-Komunità, iżda f’kull każ, mhux għal aktar minn perjodu ta’ sena;
            
         IDDEĊIEDA KIF ĠEJ:
   Artikolu 1
   B’deroga mill-Anness II tal-Protokoll 4 tal-Ftehim UE-Marokk, l-ilbies imniżżel fl-Anness ta’ din id-Deċiżjoni u miksub mill-Marokk minn tessuti li joriġinaw mit-Turkija għandu jitqies bħala li oriġina mill-Marokk.
   Artikolu 2
   Id-deroga stabbilita fl-Artikolu 1 tista’ tkun applikata biss jekk ir-regoli preferenzjali ta’ oriġini identiċi mar-regoli ta’ oriġini li jinsabu fil-Protokoll tal-Ftehim UE-Marokk jidħlu fis-seħħ bejn it-Turkija u l-Marokk sabiex jiġi ddeterminat l-istat ta’ oriġini tat-tessutti ġejjin mit-Turkija.
   Artikolu 3
   Għall-għan ta’ din id-Deċiżjoni u b’deroga mill-Artikolu 18 (4) u (5) tal-Protokoll tal-Ftehim UE-Marokk, l-awtoritajiet tad-dwana ta’ Stat Membru tal-Komunità jistgħu jippubblikaw ċertifikati ta’ ċirkolazzjoni EUR1 għat-tessuti li joriġinaw fit-Turkija għall-esportazzjoni lejn il-Marokk.
   Artikolu 4
   Il-kwantitajiet imsemmija fl-Anness għandhom jiġu amministrati mill-Kummissjoni, li għandha tieħu l-azzjonijiet amministrattivi kollha li tqis li jkunu tajbin għall-amministrazzjoni effiċjenti tagħhom. L-Artikoli 308a, 308b u 308c tar-Regolament tal-Kummissjoni (KEE) Nru 2454/93 tat-2 ta' Lulju 1992 li jistabbilixxi disposizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali tal-Komunita' (2) għandhom japplikaw mutatis mutandis għall-amministrazzjoni tal-kwantitajiet imsemmija fl-Anness.
   Artikolu 5
   L-awtoritajiet tad-dwana tal-Marokk għandhom jieħdu l-miżuri neċessarji biex jiżguraw il-kontrolli kwantitattivi fuq l-esportazzjoni tal-prodotti msemmija fl-Artikolu 1. Għal dan l-għan, iċ-ċertifikati maħruġa f 'konformità ma' din id-Deċiżjoni għandu jkollhom referenza għaliha. L-awtoritajiet kompetenti tal-Marokk għandhom jikkomunikaw lill-Kummissjoni, kull tliet xhur, fattura tal-kwantitajiet li għalihom ċertifikati ta' ċirkolazzjoni EUR 1 ingħataw bis-saħħa ta' din id-Deċiżjoni u n-numru tas-serje ta' dawn iċ-ċertifikati.
   Artikolu 6
   Il-kaxxa 7 taċ-ċertifikati ta’ ċirkolazzjoni EUR1 maħruġa f’konformità ma’ din id-Deċiżjoni għandha tinkludi l-indikazzjoni li ġejja, f’waħda mill-lingwi li fiha l-Ftehim UE-Marokk ġie mfassal, jiġifieri l-lingwi kollha tal-Komunità u l-Għarbi:
   
      “Deroga – Deċiżjoni Nru. 1/2005”
   
   Artikolu 7
   Il-Marokk u l-Istati Membri tal-Komunità Ewropea għandhom jieħdu l-miżuri meħtieġa min-naħa tagħhom biex jimplimentaw din id-Deċiżjoni.
   Artikolu 8
   Din id-Deċiżjoni għandha tidħol fis-seħħ fid-data ta' l-adozzjoni tagħha.
   Din id-Deċiżjoni għandha tapplika sad-dħul fis-seħħ tal-protokoll il-ġdid dwar id-definizzjoni tal-prodotti ta’ oriġini u l-metodi ta’ kooperazzjoni amministrattiva bejn il-Marokk, it-Turkija u l-Komunità, iżda f’kull każ, mhux għal aktar minn perjodu ta’ sena.
   
      Magħmula fi Brussel,
      
         
            Għall-Kunsill ta' l-Assoċjazzjoni
         
         
            Il-President
         
         M. BENAÏSSA
      
   
   
      (1)  ĠU Nru L 70, 18.03.2000, p. 2.
   
      (2)  ĠU L 253, 11.10.1993, p. 1. Regolament kif emendat l-aħħar bir-Regolament (KE) Nru 883/2005. (ĠU L148, 11.6.2005, p. 5).
   
      ANNESS I
      IL-MIŻURI KIF IMSEMMIJA FL-ARTIKOLU 1
      (prodotti li jibbenefikaw mid-deroga)
      
                  HS Nru ta’ l-ordni
               
               
                  HS Nru ta’ l-intestatura
               
               
                  Deskrizzjoni
               
               
                  Kwantitajiet
                  (tunnellati)
               
            
                  09.1251
               
               
                  6203 42 
               
               
                  Qliezet ta’ l-irġiel jew tas-subien, overols bil-bavalor u ċ-ċingi, qliezet li jaslu u jintrabtu taħt l-irkoppa (breeches) u xorts tal-qoton
               
               
                  6 400 
               
            
                  u 6204 62 
               
               
                  Qliezet tan-nisa jew tal-bniet, overols bil-bavalor u ċ-ċingi, qliezet li jaslu u jintrabtu taħt l-irkoppa (breeches) u xorts tal-qoton
               
            
                  6204 63  u
               
               
                  Qliezet tan-nisa jew tal-bniet, overols bil-bavalor u ċingi, qliezet li jaslu u jintrabtu taħt l-irkoppa (breeches) u xorts ta’ ħajt sintetiku
               
            
                  6204 69 
               
               
                  Qliezet tan-nisa jew tal-bniet, overols bil-bavalor u ċingi, qliezet li jaslu u jintrabtu taħt l-irkoppa (breeches) u xorts ta’ tessuti oħrjan
               
            
                  09.1253
               
               
                  6207 
               
               
                  Flokkijiet ta' taħt taċ-ċingi u flokkijiet oħrajn ta’ l-irġiel jew tas-subien, qliezet ta' taħt, briefs, ilbies tas-sodda, piġami, ġagagi tal-banju, blużi ta' ġewwa u oġġetti simili.
               
               
                  860
               
            
                  6211 
               
               
                  Tracksuits, ilbies ta’ l-iskijar u malji ta’ l-għawm, ilbies ieħor
               
            
                  6212 
               
               
                  Riċipetti, kurpetti, corsets, ċineg, ċinturini tas-suspenders, takkalji u oġġetti simili u partijiet tagħhom, sew jekk maħdumin bil-labar jew bil-ganċ sew jekk le
               
            
                  09.1254
               
               
                  6203 41 
               
               
                  Qliezet ta’ l-irġiel jew tas-subien, overols bil-bavalor u ċingi, qliezet li jaslu u jintrabtu taħt l-irkoppa (breeches) u xorts tas-suf jew pil fin ta’ l-annimali
               
               
                  700
               
            
                  6203 43 
               
               
                  Qliezet ta’ l-irġiel jew tas-subien, overols bil-bavalor u ċingi, qliezet li jaslu u jintrabtu taħt l-irkoppa (breeches) u xorts tas-suf jew pil fin ta’ l-annimali
               
            
                  6203 49 
               
               
                  Qliezet ta’ l-irġiel jew tas-subien, overols bil-bavalor u ċingi, qliezet li jaslu u jintrabtu taħt l-irkoppa (breeches) u xorts ta’ tessuti oħrjan
               
            
                  09.1255
               
               
                  6205  u
               
               
                  Qomos ta’ l-irġiel jew tas-subien
               
               
                  800
               
            
                  6206 
               
               
                  Blawsis tan-nisa jew tal-bniet, qomos u blawsis qomos
               
            
                  09.1256
               
               
                  6204 51  sa 6204 59 
               
               
                  Dbielet tan-nisa u tal-bniet u dbielet mifrudin
               
               
                  800
               
            
                  09.1257
               
               
                  6109 90
               
               
                  T-shirts, flokkijiet ta' taħt taċ-ċingi u flokkijiet oħrajn, maħdumin bil-labar jew bil-ganċ ta’ tessuti oħrajn
               
               
                  450
               
            
                  09.1258
               
               
                  6204 31  sa 6204 39 
               
               
                  Ġkieket u blejżers tan-nisa jew tal-bniet
               
               
                  430
               
            
                  09.1259
               
               
                  6111 30 
               
               
                  Ilbies tat-trabi u aċċessorji ta’ l-ilbies, maħduma bil-labar jew bil-ganċ b'ħajt sintetiku
               
               
                  350
               
            
                  09.1260
               
               
                  6204 42 
               
               
                  Ilbiesi tan-nista jew tal-bniet tal-qoton
               
               
                  100
               
            
                  TOTAL
               
               
                  10 890